Motivul pentru care co-fondatorul Apple dă în judecată platforma Youtube.
Imagini cu Steve Wozniak au fost folosite în clipuri frauduloase pe Youtube. Infractorii au postat videoclipuri prin care pretind că Wozniak găzduieşte o promoţie bitcoin. O schemă asemănătoare a fost folosită recent în scandalul Twitter.
Trimite-ne nişte Bitcoin şi noi îţi returnăm dublu. Îţi sună cunoscut? E schema folosită de cei care-au spart conturile de Twitter ale celor mai importanţi oameni ai planetei.Numai că în cazul co-fondatorului Apple, Steve Wozniak, nu e vorba de Twitter ci de Youtube.Wozniak spune că a reclamat în repetate rânduri către Youtube că numele şi imaginea sa sunt folosite pentru escrocarea credulilor, însă fără niciun rezultat. În cele din urmă a apelat la justiţie şi a dat în judecată platforma, alături de 17 alte persoane care se consideră păgubite de escrocherie.Youtube a reacţionat târziu printr-un comunicat vag, prin care se spune că platforma ia abuzurile foarte în serios şi că ia măsuri împotriva tentativelor de fraudă. Ceea ce nu l-a liniştit deloc pe Wozniak.